CELEX: 62010TN0337
Language: fi
Date: 2010-08-17 00:00:00
Title: Asia T-337/10: Kanne 17.8.2010 — Seatech International ym. v. neuvosto ja komissio

23.10.2010   
            
            
               FI
            
            
               Euroopan unionin virallinen lehti
            
            
               C 288/46
            
         
      Kanne 17.8.2010 — Seatech International ym. v. neuvosto ja komissio
      (Asia T-337/10)
      ()
      (2010/C 288/88)
      Oikeudenkäyntikieli: ranska
      
         Asianosaiset
      
      
         Kantajat: Seatech International, Inc. (Cartagena, Kolumbia), Tuna Atlantic, Ltda (Cartagena) ja Comextun, Ltda (Cartagena) (edustaja: asianajaja F. Foucault)
      
         Vastaajat: Euroopan unionin neuvosto ja Euroopan komissio
      
         Vaatimukset
      
      
                  —
               
               
                  Komission 28.5.2010 antama asetus N:o 468/2010 on kumottava siltä osin kuin siinä nimetään Marta Lucia R -alus LIS-kalastusta harjoittavaksi alukseksi,
               
            
                  —
               
               
                  neuvoston 29.9.2008 antama asetus N:o 1005/2008 — ja tämän seurauksena komission 28.5.2010 antama asetus N:o 468/2010 — on kumottava siltä osin kuin siinä otetaan käyttöön LIS-kalastusta harjoittavien alusten nimeämismenettely, koska tässä menettelyssä ei noudateta kontradiktorista periaatetta ja koska se on syrjivä, ja
               
            
                  —
               
               
                  on todettava, että Marta Lucia R -alus ei harjoita LIS-kalastusta.
               
            
         Oikeudelliset perusteet ja pääasialliset perustelut
      
      Kantajat, jotka ovat Marta Lucia R -kalastusaluksen omistaja, käyttäjä ja pyydettyjen kalojen ostaja, vaativat tällä kanteellaan sen laitonta, ilmoittamatonta ja sääntelemätöntä kalastusta harjoittavista aluksista laaditusta EU:n luettelosta 28.5.2010 annetun komission asetuksen (EU) N:o 468/2010 (1) (jäljempänä LIS EU -luettelo) kumoamista, jossa nimetään Marta Lucia R -alus laitonta, ilmoittamatonta ja sääntelemätöntä kalastusta harjoittavaksi alukseksi. Kantajat vaativat myös sen neuvoston asetuksen (EY) N:o 1005/2008 (2) kumoamista, jossa säädetään tämän LIS EU -luettelon laatimismenettelystä.
      Kantajat väittävät, että Marta Lucia R -alus on merkitty Euroopan unionin LIS-luetteloon pelkästään sillä perusteella, että se oli merkitty Amerikan trooppisten tonnikalojen suojelukomission sellaisista aluksista laatimaan luetteloon, joiden katsotaan harjoittavan laitonta, ilmoittamatonta ja sääntelemätöntä kalastusta (jäljempänä LIS IATTC -luettelo).
      Kantajat vetoavat kanteensa tueksi useisiin kanneperusteisiin, jotka koskevat muun muassa
      
                  —
               
               
                  kontradiktorisen periaatteen ja puolustautumisoikeuksien loukkaamista siltä osin kuin Marta Lucia R -alus on merkitty LIS IATTC -luetteloon ilman, että on noudatettu menettelyä, jossa varmistaudutaan siitä, että asianomaista on kuultu,
               
            
                  —
               
               
                  syrjintäkiellon periaatteen loukkaamista sillä perusteella, että Marta Lucia R -alus on merkitty automaattisesti LIS EU -luetteloon sen jälkeen, kun se on merkitty LIS IATTC -luetteloon, kun taas muut jäsenvaltioiden alueilla toimivat alukset on merkitty LIS EU -luetteloon vasta kontradiktorisen menettelyn jälkeen,
               
            
                  —
               
               
                  sitä seikkaa, että Amerikan trooppisten tonnikalojen suojelukomission tekemät päätökset ovat lainvastaisia, koska tämä suojelukomissio on ylittänyt toimivaltansa, sillä sen toimivaltaan kuuluu ainoastaan lajien suojeluun liittyvä tiedottaminen ja tutkiminen ja sillä ei ole toimivaltaa tehdä sitovia päätöksiä ja
               
            
                  —
               
               
                  sitä seikkaa, että mikään tosiseikka ei anna aihetta siihen, että Marta Lucia R -aluksella harjoitettava kalastus määriteltäisiin yhteisön oikeudessa tarkoitetuksi laittomaksi, ilmoittamattomaksi ja sääntelemättömäksi kalastukseksi.
               
            
         (1)  EUVL L 131, s. 22.
      
         (2)  Laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2874/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29.9.2008 annettu neuvoston asetus (EY) N:o 1005/2008 (EUVL L 286, s. 1).